b"\n_START_ARTICLE_\nHrvatski ma\xc4\x8devala\xc4\x8dki savez\n_START_PARAGRAPH_\nHrvatski ma\xc4\x8devala\xc4\x8dki savez osnovan je 1911. godine (dvije godine prije osnivanja FIE), a izrastao je u okrilju Hrvatskog \xc5\xa1portskog saveza, tada sredi\xc5\xa1nje organizacije hrvatskog \xc5\xa1porta, osnovane 1909. godine. Hrvatski ma\xc4\x8devala\xc4\x8dki savez je krovna organizacija \xc5\xa1portskog ma\xc4\x8devanja u Hrvatskoj. U Me\xc4\x91unarodni ma\xc4\x8devala\xc4\x8dki savez (FIE) primljen je 1992. godine kao drugi me\xc4\x91unarodno priznati \xc5\xa1portski savez u Hrvatskoj. U savez je trenutno u\xc4\x8dlanjeno 12 aktivnih klubova iz 5 gradova te Ma\xc4\x8devala\xc4\x8dki savez Zagreba. Savez brine o razvoju ma\xc4\x8devanja u Hrvatskoj a posebnu pozornost posve\xc4\x87uje nacionalnoj reprezentaciji te me\xc4\x91unarodnim nastupima hrvatskih ma\xc4\x8devalaca. Uz brojna druga natjecanja unutar Republike Hrvatske savez organizira godi\xc5\xa1nja dr\xc5\xbeavna prvenstva u ekipnoj i pojedina\xc4\x8dnoj konkurenciji te suda\xc4\x8dke ispite za nacionalnu licencu A i B kategorije. Savez prema mogu\xc4\x87nostima i u suradnji sa drugim \xc5\xa1portskim institucijama u Republici Hrvatskoj organizira i te\xc4\x8dajeve i seminare za trenere ma\xc4\x8devanja._NEWLINE_Me\xc4\x91unarodni naziv za Savez je Federation Croate d'Escrime, odnosno Croatian Fencing Federation.\n_START_SECTION_\nOrganizacija HMS-a\n_START_PARAGRAPH_\nNajvi\xc5\xa1e tijelo HMS-a jest njegova skup\xc5\xa1tina koju \xc4\x8dine predstavnici svih klubova i organizacija udru\xc5\xbeenih u savez a sastaje se najmanje jednom godi\xc5\xa1nje. Skup\xc5\xa1tina mo\xc5\xbee biti redovita, izvanredna i izborna. Izborna skup\xc5\xa1tina se u pravilu odr\xc5\xbeava svake 4 godine te se na njoj biraju ostala tijela neophodna za funkcioniranje saveza._NEWLINE_Izvr\xc5\xa1ni odbor je izvr\xc5\xa1no tijelo HMS-a koje rukovodi radom saveza izme\xc4\x91u dvije skup\xc5\xa1tine. \xc4\x8cini ga 11 \xc4\x8dlanova izabranih od strane Skup\xc5\xa1tine HMS-a a na mandat od 4 godine._NEWLINE_Predsjednik saveza predstavlja savez u zemlji i inozemstvu te rukovodi radom saveza. Ujedno predsjedava Skup\xc5\xa1tini te Izvr\xc5\xa1nom odboru a bira se na mandat od 4 godine uz mogu\xc4\x87nost neograni\xc4\x8denog reizbora. Aktualni predsjednik jest g. \xc5\xbdeljko Kvesi\xc4\x87._NEWLINE_Tajnik saveza brine o administrativnim poslovima te o dnevnom poslovanju saveza a trenutno du\xc5\xbenost tajnika obna\xc5\xa1a g. Reno Marolt._NEWLINE_Izbornik brine o nacionalnoj reprezentaciji a u ovom trenutku to je g. Sanjin Kova\xc4\x8di\xc4\x87_NEWLINE_Osim navedenih tijela postoje i Nadzorni te Disciplinski odbor koji nadziru rad saveza odnosno brinu o po\xc5\xa1tivanju statuta, ostalih akata saveza te o disciplini \xc4\x8dlanova saveza.\n_START_SECTION_\nKlubovi\n_START_PARAGRAPH_\nU savez je trenutno u\xc4\x8dlanjeno 12 aktivnih klubova u 5 gradova (ukupni broj klubova je ne\xc5\xa1to ve\xc4\x87i no zbog njihove neaktivnosti navodimo samo ovih 12)_NEWLINE_\xc5\xa1to predstavlja najve\xc4\x87i broj klubova te najve\xc4\x87u prostornu rasprostranjenost od po\xc4\x8detka Drugog svjetskog rata. Najve\xc4\x87i broj klubova djeluje na prostoru Zagreba te su oni u\xc4\x8dlanjeni u Ma\xc4\x8devala\xc4\x8dki savez Zagreba, jedinu gradsku ma\xc4\x8devala\xc4\x8dku organizaciju u Hrvatskoj._NEWLINE_U Zagrebu djeluju klubovi: MK Mu\xc5\xa1ketiri, HAMK Mladost, MK Lokomotiva, MK Rapir, MK Zagreba\xc4\x8dka \xc5\xa1kola ma\xc4\x8devanja, MK VMD, MK Inter te MK \xc5\xa0estine._NEWLINE_U Splitu Djeluju MK Split i MK Ban ._NEWLINE_Klubovi u ostalim gradovima Hrvatske su ne\xc5\xa1to mla\xc4\x91i od onih u Zagrebu i Splitu te obuhva\xc4\x87aju Ma\xc4\x8devala\xc4\x8dki klub Karlovac iz Karlovca, Ma\xc4\x8devala\xc4\x8dki klub \xc5\xa0pada iz Pore\xc4\x8da koji je aktivan i u Puli te MK Dmitar Zvonimir iz Osijeka.\n_START_SECTION_\nEuropsko prvenstvo\n_START_PARAGRAPH_\nNjabolji rezultat je 15. mjesto Ivana Kom\xc5\xa1i\xc4\x87a."